CELEX: C2006/294/10
Language: sl
Date: 2006-12-02 00:00:00
Title: Združeni zadevi C-282/04 in C-283/04: Sodba sodišča (prvi senat) z dne 28. septembra 2006 — Komisija Evropskih skupnosti proti Kraljevini Nizozemski (Neizpolnitev obveznosti države — Člena 56(1) ES in 43 ES — Posebni delnici ( golden shares ) nizozemske države v družbah KPN in TPG — Ločitev pojmov nadzorni delež , neposredne naložbe in portfeljske naložbe v okviru temeljnih svoboščin — Državni ukrep v smislu temeljnih svoboščin — Zagotavljanje univerzalne poštne storitve)

2.12.2006   
            
            
               SL
            
            
               Uradni list Evropske unije
            
            
               C 294/6
            
         Sodba sodišča (prvi senat) z dne 28. septembra 2006 — Komisija Evropskih skupnosti proti Kraljevini Nizozemski
   (Združeni zadevi C-282/04 in C-283/04) (1)
   
   (Neizpolnitev obveznosti države - Člena 56(1) ES in 43 ES - Posebni delnici („golden shares“) nizozemske države v družbah KPN in TPG - Ločitev pojmov „nadzorni delež“, „neposredne naložbe“ in „portfeljske naložbe“ v okviru temeljnih svoboščin - „Državni ukrep“ v smislu temeljnih svoboščin - Zagotavljanje univerzalne poštne storitve)
   (2006/C 294/10)
   Jezik postopka: nizozemščina
   Stranki
   
      Tožeča stranka: Komisija Evropskih skupnosti (zastopniki: H. Støvlbæk, A. Nijenhuis in S. Noë, zastopniki)
   
      Tožena stranka: Kraljevina Nizozemska (zastopniki: H.G. Sevenster, J.G.M. van Bakel in De Grave, zastopniki)
   Predmet
   Neizpolnitev obveznosti države — Člena 43 in 56 ES — Pravice, povezane s posebno delnico nizozemske države v družbi Koninklijke KPN NV
   Izrek
   
               1)
            
            
               Kraljevina Nizozemska s tem, da je v statutih družb Koninklijke KPN NV in TPG NV ohranila nekatere določbe, ki določajo, da kapital teh družb obsega posebno delnico, ki jo ima nizozemska država, in ki ji podeljuje posebne pravice potrjevanja nekaterih upravljalskih odločitev organov navedenih družb, ki niso omejene na primere, ko je posredovanje te države nujno zaradi višjih razlogov v splošnem interesu, ki jih je Sodišče priznalo, in v primeru družbe TPG NV zlasti za zagotavljanje ohranitve univerzalne poštne storitve, ni izpolnila obveznosti iz člena 56(1) ES.
            
         
               2)
            
            
               Kraljevini Nizozemski se naloži plačilo stroškov.
            
         
      (1)  UL C 217, 28.8.2004.